Inforádió - Belföld - Kiürítették a nagyfai ideiglenes befogadóállomást
Molnár Áron (független) sajtótájékoztatóján emlékeztetett arra: négy település - Algyő, Hódmezővásárhely, Makó és Maroslele - március elején fordult a belügyminiszterhez, valamint a térség országgyűlési képviselőjéhez, Lázár János Miniszterelnökséget vezető miniszterhez azzal a kéréssel, hogy szüntessék meg vagy tegyék zárttá a nagyfai befogadóállomást. A kérést azt tette sürgetővé, hogy két olyan eset is előfordult, amikor a táborból kijáró fiatal férfiak a buszon lányokat inzultáltak - tette hozzá.
Elmondta, Pintér Sándor a napokban levélben arról tájékoztatta az algyői önkormányzatot, hogy a nagyfai befogadóállomást kiürítették. A belügyminiszter kitért arra is, hogy a kormány folyamatosan figyelemmel kíséri a migrációs helyzet alakulását a román-magyar határon, és ha szükséges, haladéktalanul megkezdik a biztonsági határzár építését - tudatta a polgármester.